b'\n_START_ARTICLE_\nArt\xc5\xabras Andziulis\n_START_PARAGRAPH_\nArt\xc5\xabras Andziulis (g. 1961 m. rugs\xc4\x97jo 10 d. Kai\xc5\xa1iadoryse) \xe2\x80\x93 Lietuvos gydytojas, habilituotas biomedicinos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1985 m. baig\xc4\x97 Kauno medicinos institut\xc4\x85. 2001 m. habilituotas biomedicinos moksl\xc5\xb3 daktaras._NEWLINE_1986\xe2\x80\x931988 m. ir 1990\xe2\x80\x931992 m. dirbo Kai\xc5\xa1iadori\xc5\xb3 raj. centrin\xc4\x97je ligonin\xc4\x97je. 1996\xe2\x80\x931999 m. Kauno medicinos universiteto (iki 1998 m. Kauno medicinos akademija) Reabilitacijos klinikos gydytojas. 2001\xe2\x80\x932002 m. dirbo Vilniaus universiteto Santari\xc5\xa1ki\xc5\xb3 ligonin\xc4\x97s Pulmonologijos ir alergologijos klinikoje, 2002\xe2\x80\x932005 m. Vilniaus universiteto Pulmonologijos klinikoje. Nuo 2005 m. Kauno medicinos universiteto Reabilitacijos klinikos gydytojas, dirba ir Sveikatos apsaugos ministerijoje.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo pagrindin\xc4\x97 sritis \xe2\x80\x93 sergan\xc4\x8di\xc5\xb3j\xc5\xb3 l\xc4\x97tin\xc4\x97mis plau\xc4\x8di\xc5\xb3, \xc5\xa1irdies ir kraujagysli\xc5\xb3 ligomis funkcin\xc4\x97 diagnostika ir reabilitacija, kv\xc4\x97pavimo fiziologija, med\xc5\xbeiag\xc5\xb3 apykaita.'